जेल से छूटने के दूसरे दिन ही युवक ने चुराई बाइक, ग्रामीणों ने पकड़ा
जेलसे छूटकर आते ही बाइक चाेरी करने वाले कुमरोधा निवासी युवक को जाटूसाना थाना पुलिस ने गुरुवार धर दबोचा। उसकी पहचान कुमरोधा निवासी नवीन के रूप में हुई है। पुलिस ने आरोपी से चोरी की बाइक भी बरामद कर ली है।
मोतला खुर्द के से घर के बाहर खड़ी बाइक चोरी करने पर आरोपी को नारनौल जेल जाना पड़ा था। बुधवार को ही वह जेल से बाहर आया था। गुरुवार को शाम ढलते ही 8 बजे उसने मोतला खुर्द में बिरेंद्र के घर के बाहर खड़ी बाइक उठा ली। बाइक स्टार्ट नहीं हुई तो वह बाइक को पैदल ही ले जाने लगा। कुछ दूर जाने के बाद उसने चाबी खो जाने की बात कहकर पास के एक घर से टॉर्च मांगी। इसके बाद बाइक की प्लग उखाड़ दी तथा उसे ले जाने लगा। उधर, बिरेंद्र घर से बाहर निकला आया तो उसे बाइक मौके पर नहीं दिखी। इस दौरान उसकी नजर बाइक ले जा रहे आरोपी पर पड़ी तो उसने शोर मचाना शुरू कर दिया। इसके बाद ग्रामीणों ने उक्त आरोपी को कुछ ही दूरी पर पकड़ लिया और जाटूसाना थाना पुलिस को सूचना दी। सूचना पाकर पुलिस मौके पर पहुंची और आरोपी को हिरासत में लिया।
दिसंबरमें चुराई थी बाइक 4 दिन में ही किया काबू
आरोपीबाइक चोरी की एक और वारदात को अंजाम दे चुका है। उस समय वह महज चार दिन में ही पुलिस के हत्थे चढ़ गया था। आरोपी ने 30 दिसंबर 2016 को बेरली कलां स्थित एक्सिस बैंक के बाहर से बाइक चोरी की थी। यह वारदात सीसीटीवी में कैद हो गई। पुलिस ने सीसीटीवी फुटेज खंगाली तो आरोपी की पहचान हो गई तथा उसे 3 जनवरी को पकड़ लिया गया था। इसके बाद से ही आरोपी नारनौल जेल में बंद था।
रेवाड़ी. पुलिसके गिरफ्त में बाइक सहित चोर।
^मोतला खुर्द निवासी बिरेंद्र की शिकायत पर चोरी का मामला दर्ज किया है। गिरफ्तार किए आरोपी को शुक्रवार को अदालत में पेश किया गया। जहां से उसे न्यायिक हिरासत में भेज दिया गया। आरोपी से पूछताछ में अन्य कोई चोरी की वारदात सामने नहीं आई है। एचसीबिरेंद्र सिंह, जांच अधिकारी, थाना जाटूसाना।
कुमरोधा का रहने वाला है आरोपी, बुधवार को मोतला खुर्द से चुराई थी बाइक
hin_Deva hin_Deva hin_Deva hin_Deva hin_Deva bho_Deva hin_Deva hin_Deva